**Obec Závada, 991 21 Závada č.54, IČO:00319708**

                 Obecné zastupiteľstvo v Závade na základe § 9 zák. SNR č. 369/1990 Zb. o obecnom zriadení v znení neskorších zmien a doplnkov a § 4 Organizačného poriadku Obecného úradu v Závade    v y d á v a    tieto

**Interná smernica č. 9**

* + - * 1. *Z á s a d y*

***nakladania s finančnými prostriedkami***

***obce Z ÁVADA***

* 1. § 1
  2. Úvodné ustanovenia

(1)    Tieto zásady upravujú v súlade s platnou právnou úpravou postavenie, funkciu a zostavovanie rozpočtu obce Závada a tiež používanie rozpočtových prostriedkov v súlade s ust. § 7 a  8 zák. SNR č. 369/1990 Zb. o obecnom zriadení a v znení neskorších zmien a doplnkov a  zák. NR SR č. 303/1995 Z.z. o rozpočtových pravidlách v znení neskorších predpisov.

(2)    Tieto zásady ďalej podrobne upravujú zásady hospodárenia a nakladanie s finančnými prostriedkami obce Závada a tiež zásady nakladania s finančnými prostriedkami pri pohostení, občerstvení a daroch.

(3)    Tieto zásady upravujú tiež prostriedky kontroly rozpočtu obce Závada .

* + 1. Prvá časť

1. Rozpočet obce
   1. § 2
   2. Úvodné ustanovenia

(1)    Základom finančného hospodárenia obce Závada je rozpočet obce (§ 9 ods. 1 zák. č. 369/1990 Zb. o obecnom zriadení v znení zmien a doplnkov).

Rozpočet obce sa zostavuje v súlade s platnou právnou úpravou na obdobie jedného kalendárneho roka.

(2)    Rozpočet musí vyjadrovať ekonomickú samostatnosť obce Závada (§ 25 ods. 2 zák. NR SR č. 303/1995 Z.z.).

* + 1. Prvá hlava
  1. § 3
  2. Rozpočtový proces

(1)    Na vypracúvaní rozpočtu obce Závada sa podieľajú jednotlivé orgány samosprávy obce a tiež orgány obecného zastupiteľstva v rozsahu uvedenom v týchto zásadách.

(2)    Pôsobnosť jednotlivých subjektov pri vypracúvaní rozpočtu obce je nasledovná:

* + - 1. A: Starosta

-           riadi a usmerňuje práce na vypracovávaní rozpočtu obce,

-           zapracúva podnety od obyvateľov obce a ďalších fyzických a právnických osôb,

-           vypracúva konečnú verziu návrhu rozpočtu z návrhu predloženého obecnou radou,

-           je povinný konečnú verziu návrhu rozpočtu prerokovať s obecnou radou,

-           zabezpečuje v súčinnosti s obecným úradom všetky úkony potrebné k eventuálnemu poskytnutiu účelových, resp. neúčelových dotácií zo štátneho rozpočtu Slovenskej republiky (podávanie žiadostí, zdôvodňovanie naliehavosti potrieb, rokovania, atď.).

* + - 1. B: Obecné zastupiteľstvo

-           určuje zásady hospodárenia a nakladania s majetkom obce a majetkom štátu zvereným obci, kontroluje hospodárenie s ním (§ 11 ods. 4 zák. SNR č. 369/1990 Zb.),

-           schvaľuje rozpočet obce a jeho zmeny, kontroluje jeho čerpanie a schvaľuje záverečný účet (§ 11 ods. 4 zák. SNR č. 369/1990 Zb.)

-           schvaľuje najdôležitejšie úkony týkajúce sa hospodárenia a nakladania s majetkom obce,

-           schvaľuje a rozhoduje o združovaní prostriedkov obce.

(3)    Obecný úrad zabezpečuje organizačné a materiálno-technické úkony súvisiace s vypracúvaním návrhu rozpočtu obce na príslušný rok.

Za týmto účelom najmä:

a)               zabezpečuje odborné podklady a ďalšie písomnosti potrebné na správne a úplné spracovanie rozpočtu obce,

b)              sústreďuje požiadavky na zahrnutie do rozpočtu od fyzických a právnických osôb, predkladá ich jednotlivým komisiám a obecnej rade,

c)              vyhodnocuje výsledky hospodárenia za uplynulé obdobie,

d)              na požiadanie spracúva jednotlivé podkladové materiály, rozbory a pod.

(4)    Pri spracúvaní rozpočtu všetky zhora uvedené subjekty musia zohľadňovať potrebu finančných prostriedkov na dokončenie (resp. dokončovanie) rozpočtových stavieb a úloh z predchádzajúceho obdobia.

(5)    Obecný úrad zabezpečuje spracúvanie podkladov a výkazníctvo vo vzťahu k príslušným orgánom v súlade s osobitnou právnou úpravou - § 8 ods. 5 a § 29 ods. 1 a  2 zák. NR SR č. 303/1995 Z.z.).

* 1. § 4
  2. Rozpočet obce

(1)    Rozpočet obce musí obsahovať (§ 9 ods. 2 zák. SNR č. 369/1990 Zb. v znení zmien a doplnkov a § 25 ods. 2 zák. NR SR č. 303/1995 Z.z.):

a)               príjmy a výdavky spojené s činnosťou samosprávy obce,

b)              finančné vzťahy k fyzickým a právnickým osobám na území obce a k podnikateľským subjektom,

c)              finančné vzťahy k fondom spoločenskej potreby,

d)              finančné vzťahy k občanom žijúcim na území obce,

e)               finančné vzťahy k štátnemu rozpočtu SR.

(2)    Príjmy a výdavky rozpočtu obce sú vymedzené v platnej právnej úprave (§ 26 a § 27 zák. NR SR č. 303/1995 Z.z.).

* 1. § 5
  2. Použitie rozpočtových prostriedkov

(1)    Rozpočtové prostriedky sa majú použiť do konca kalendárneho roka, pokiaľ z osobitnej právnej úpravy nevyplýva niečo iné.

Účelové dotácie zo štátneho rozpočtu môžu byť použité len na určené účely a za vopred stanovených podmienok. Podliehajú ročnému zúčtovaniu a kontrole príslušných orgánov štátnej správy.

(2)    Prebytky hospodárenia rozpočtu obce Závada koncom roka neprepadávajú (§ 9 ods. 5 zák. SNR č. 369/1990 Zb. )

(3)    Prípadný schodok svojho hospodárenia obec vyrovnáva predovšetkým z:

-           rezervného fondu,

-           rozpočtu bežného roka,

-           ostatných  zdrojov.

(4)    Za efektívne a hospodárne využívanie rozpočtových prostriedkov zodpovedá starosta.

Starosta je povinný jedenkrát polročne podať správu o čerpaní rozpočtu obecnému zastupiteľstvu.

(5)    Ak v priebehu kalendárneho roka vznikne potreba úhrady, ktorá nebola (nie je) uvedená v rozpočte obce, možno ju realizovať len jedným z nasledovných spôsobov:

a)               hospodárnejším plnením úloh v rámci určeného rozpočtu,

b)              z rezervy rozpočtu obce,

c)              z iných zdrojov (úver, združenia prostriedkov a pod.),

d)              rozpočtovým opatrením,

e)               odsunutím platby iného – menej naliehavého výdavku, pokiaľ to nie je v rozpore s riadnou činnosťou obce, pritom je obec povinná prednostne zabezpečiť kratie všetkých záväzkov, ktoré pre ňu vyplývajú zo zákonov,

f)               využitím vlastných a návratných  zdrojov financovania.

V ojedinelých a naliehavých prípadoch, môže starosta bez súhlasu obecného zastupiteľstva použiť finančné prostriedky v jednotlivom prípade do výšky 996 €, v 1 štvrťroku, najviac však do výšky 3983 € úhrnom v 1 roku.

O použití finančných prostriedkov musí starosta bezodkladne oboznámiť obecné zastupiteľstvo.

Spôsoby uvedené pod písm. a),b),e) a f) môže realizovať starosta vo výlučnej právomoci.

Spôsoby uvedené pod písm. c) a d) schvaľuje obecné zastupiteľstvo na návrh starostu (§ 11 ods. 3 písm. b/ zák. SNR č. 369/1990 Zb. v znení zmien a doplnkov), s výnimkou prípadu uvedeného v ods. 7 tohto ustanovenia.

(6)    Rozpočtovými opatreniami pre účely týchto zásad sú:

-           presuny rozpočtových prostriedkov v rámci rozpočtu,

-           prekročenie limitu výdavkov,

-           viazanie rozpočtových prostriedkov.

(7)    Starosta obce je oprávnený samostatne realizovať presuny v rámci rozpočtu:

-           presuny rozpočtových prostriedkov v rámci rozpočtu do výšky 995,81 €, pokiaľ je zrejmé, že ide o plnenie naliehavých úloh,

-           prekročenie limitu výdavkov o 3983,27 € v 1 kalendárnom roku.

(8)    Obecné zastupiteľstvo pri schvaľovaní rozpočtu obce každoročne určí rozsah viazania rozpočtových prostriedkov.

Viazanie rozpočtových prostriedkov je časové a vecné obmedzenie ich použitia.

(9)    Obec je povinná prednostne zabezpečiť krytie všetkých záväzkov, ktoré pre ňu vyplývajú z plnenia povinnosti ustanovených inými zákonmi (§ 29 ods. 9 zák. NR SR č. 303/1995 Z. z.).

(10) Obec je povinná zaviesť ozdravný režim a nútenú správu za podmienok  uvedených v paltnejprávnej úprave (§ 32a  zák. NR SR č. 303/1995 Z. z.).

* + 1. Druhá hlava

1. Porušenie rozpočtovej disciplíny
   1. § 6

(1)    Porušením rozpočtovej disciplíny je neoprávnené použitie alebo zadržanie prostriedkov rozpočtu obce.

Za porušenie rozpočtovej disciplíny sa považuje aj nedodržanie podmienok, za ktorých sa rozpočtové prostriedky poskytli (§ 47 ods. 1 zák. NR SR č. 303/1995 Z.z.)

(2)    Subjekty, ktoré porušili rozpočtovú disciplínu sú povinné realizovať odvod a zaplatiť penále v súlade s osobitnou úpravou (§ 47 ods. 2 zák. NR SR č. 303/1995 Z.z.)

(3)    Odvod a penále za neoprávnené použitie a zadržanie prostriedkov rozpočtu obce ukladá a vymáha príslušný orgán obce(§ 47 ods. 5 zák. NR SR č. 303/1995 Z.z.).

Ukladanie a vymáhanie odvodu a penále sa riadi zák. č. 71/1967 zb. o správnom konaní.

* + 1. Tretia hlava

1. Hlavný kontrolór obce
   1. § 7

(1)    Hlavný kontrolór má osobitné postavenie v rámci nakladania s finančnými prostriedkami.

(2)    Na úseku rozpočtu obce plní najmä tieto úlohy:

-           vypracúva odborné stanoviská k návrhu rozpočtu,

-           vypracúva odborné stanoviská k záverečnému účtu,

-           kontroluje plnenie úloh na úseku čerpania rozpočtu

-           odsúhlasue použitie finančných prostriedkov počas ozdravného režimu v obci .

(3)    Výsledky svojej činnosti kontrolór predkladá obecnému zastupiteľstvu.

* + 1. Druhá časť

1. Financovanie investičných akcií
   1. § 8

(1)    Obec môže financovať len tie investičné akcie, ktoré sú obsiahnuté v rozpočte obce na príslušný kalendárny rok a len v rozsahu, ktorý je v rozpočte uvedený.

Pokiaľ došlo k nedočerpaniu finančných prostriedkov na určité obdobie, použijú sa na ten istý účel v nasledujúcom kalendárnom roku.

(2)    Na investičné akcie a ostatné akcie upravené osobitnou právnou úpravou a  financované obcou sa vyhlasuje výberové konanie, resp. realizuje verejné obstarávanie v súlade s platnou právnou úpravou.

Podrobnejšiu úpravu výberového konania v podmienkach obce Závada obsahujú „Zásady výberového konania“.

* + 2. Tretia časť

1. Rezervný fond
   1. § 9

(1)    Obec vytvára rezervný fond vo výške, ktorú odsúhlasí obecné zastupiteľstvo po schválení záverečného účtu za predchádzajúci rok.

(2)    Minimálny ročný prídel do rezervného fondu je 10% prebytku hospodárenia príslušného rozpočtového roka (§ 30  ods. 4 zák. NR SR č. 303/195 Z.z o rozpočtových pravidlách).

* + 1. Štvrtá časť

1. Rozpočtové provizórium
   1. § 10

(1)    Ak rozpočet obce na príslušný rok nie je schválený pred 1. januárom roka, riadi sa rozpočtové hospodárenie v čase od 1. januára kalendárneho roka do schválenia rozpočtu obecným zastupiteľstvom rozpočtovým provizóriom podľa predloženého návrhu rozpočtu obce.

(1)    Rozpočtové príjmy a výdavky uskutočňované v čase rozpočtového provizória sa zúčtujú do rozpočtu obce po jeho schválení v obecnom zastupiteľstve.

(2)    V čase rozpočtového provizória sa nesmú vykonávať nasledovné operácie v rámci výdavkovej časti:

-           akcie investičného charakteru nad 3319,39 €

-           neinvestičné výdavky na štvrťrok nesmú prekročiť 20% navrhovaných celoročných výdavkov.

V ostatných prípadoch obec hospodári v súlade s § 28 ods. 3 zák. NR SR č. 303/1995 Z.z. o rozpočtových pravidlách.

* + 1. Piata časť

1. Záverečný účet a závierka
   1. § 11

(1)    Záverečný účet obce Závada obsahuje výsledky rozpočtového hospodárenia obce, vrátane výsledkov hospodárenia zriadených peňažných fondov (§ 31 zák. NR SR č. 303/1995 Z.z.)

(2)    Záverečný účet obce schvaľuje obecné zastupiteľstvo.

Návrh záverečného účtu vypracúva starosta v súčinnosti s obecným úradom.

(3)    Ročnú účtovnú závierku obce overuje audítor (§ 9 ods. 6 zák. SNR č. 369/1990 Zb. v znení zmien a doplnkov).

* + 1. Šiesta časť

1. prostriedky na pohostenie, občerstvenie a dary
   1. § 12

(1)    Za výdavky na pohostenie a občerstvenie sa považujú:

(2)            Výdavky na pohostenie:

-           spojené s pobytom návštev zo zahraničia a tuzemska,

-           poskytnuté tuzemským hosťom pri oficiálnych alebo pracovných jednaniach,

-           poskytnuté účastníkom pracovných jednaní,

-           poskytnuté pri rokovaniach.

(3)            Výdavky na občerstvenie:

-           pri bežných pracovných jednaniach a pracovných poradách starostu s účastníkmi jednania, ktorí nie sú pracovníkmi obce,

-           pri pracovných zasadaniach obecného zastupiteľstva.

Pri pracovnom konaní, ktoré trvá do 6 hodín, poskytne sa občerstvenie a pohostenie maximálne do výšky 3,32 € na 1 účastníka, pri trvaní nad 6 hodín poskytne sa občerstvenie a pohostenie maximálne do výšky 9,95 € na 1 účastníka jednania.

Výdavky na občerstvenie schvaľuje starosta obce.

(4)    Dary upomienkového charakteru možno poskytnúť:

(5)            zahraničným hosťom a tuzemským hosťom,

(6)            pri príležitosti prvého odchodu do dôchodku a 50 rokov životného jubilea zamestnanca obce do výšky 1 mesačného platu vždy v €,

(7)            vo výnimočných prípadoch poskytne sa dar alebo cena pri významných športových alebo kultúrnych udalostiach (súťažiach) medzinárodného dosahu a pri súťažiach usporiadaných obcou Závada .

O poskytnutí daru a jeho hodnote rozhoduje starosta obce.

(8)    Za dar sa nepovažuje poskytnutie drobných predmetov za účelom reklamy, propagácie a upomienky, napr. ceruzky, perá, odznaky, kalendáre, poznámkové bloky a iné upomienkové predmety s označením obce Závada.

(9)    Za hospodárenie s prostriedkami určenými na pohostenie, občerstvenie a dary zodpovedá starosta obce.

(10) Všetky výdavky na pohostenie, občerstvenie a dary sa musia riadne účtovať a to tak, aby zo špecifikácie výdavkov bolo zrejmé, že ustanovenia týchto zásad boli dodržané.

* + 1. Siedma časť

1. Spoločné a záverečné ustanovenia
   1. § 13

(1)    Návrhy rozpočtu obce a záverečného účtu musia byť pred schválením uverejnené aspoň na 15 dní na úradnej tabuli v obci, príp. iným vhodným spôsobom.

(2)    Tieto zásady sú záväzné pre všetkých pracovníkov obce Závada .

(3)    Zmeny a doplnky týchto zásad schvaľuje Obecné zastupiteľstvo v Závade .

(4)    Na týchto zásadách sa uznieslo Obecné zastupiteľstvo v Závade dňa 14.12.2008

(5)    Tieto zásady nadobúdajú účinnosť dňom 01.01.2009

V Závade, dňa 14.12.2008

........................................

Miroslav K A L M Á R

starosta obce